Sigrid Berka

Sigrid BERKA (naskiĝinta la  en Saalfelden) estas aŭstra diplomatino. 
 Vivo kaj trejniĝo 
Post trapaso de la abiturienta ekzameno en printempo 1987 je HIB Saalfelden"Erfolgreiche AbsolventInnen" - ĉe la gimnazia paĝaro ŝi studis ĝis 1993 rusan filologion kaj politiksciencojn ĉe la universitato de Innsbruck; studentis ŝi ankaŭ en Volgogrado kaj Moskvo. Krom la germanan parolas ŝi la lingvojn anglan, bulgaran, francan, italan, rusan, serban kaj slovenan. Edzo ŝia estas la artisto Reinhold Pratschner.

 Profesia agado 
Post la fino de siaj studoj ŝi estis ĝis 1995 universitata lektorino je Veliko Tarnovo (por la germana lingvo kun plusaj kulturperadaj farotaĵoj) antaŭ ol deĵori por la nordtirola firmao Kimex (el Vomp) en Sofio. De januaro 1996 ĝis decembro 1999 Berka estris la filion de la Aŭstria Instituto pri Orienta kaj Sudorienta Eŭropoj (OSI) en Sofio. De aŭgusto 2010 ŝi anas en la kontrolkomisionoj de la intermonta strato trans Großglockner kaj de Austrian Development Agency (ADA). Krome membras ŝi en la konsilio de la universitato de Klaŭdiforumo"Universitätsrat Universität Klagenfurt" kaj de 2023 ankaŭ en la kuratorano de la Viena Diplomatia Akademio.

 Diplomata kariero 
De januaro 2000 Berka ekdeĵoris en la supera servo de la aŭstria ministerio pri eksteraj aferoj. Ŝi plenumis taskojn Viene en la sekcio pri Orienta, Meza kaj Sudorienta Eŭropoj staĝante ĉe la aŭstria ambasadorejo je Belgrado (tiam ĉefurbo de Serbio kaj Montenegro). Belgrade ŝi estis de oktobro 2002 ĝis 2005 vica ambasadoreja sekretario. De julio 2005 ŝi estis unua ambasadoreja sekretario en Kievo kaj direktoro de la Aŭstria Kulturforumo je Kievo. De aŭgusto 2007 ĝis 2009 Berka referendariis en la kabineto de la ministroj Ursula Plassnik kaj Michael Spindelegger, antaŭ konsilisteco inter aprilo 2009 kaj aŭgusto 2011 por la ministro pri financoj kaj vica kanceliero Josef Pröll. Paralele laboris ŝi ankaŭ por la ministro pri internaj aferoj, Maria Fekter.

Inter septembro 2011 kaj marto 2015 Berka estis ĝenerala konsulo en Mediolano.Hedi Grager: "Sigrid Berka - österreichische Generalkonsulin in Mailand" - intervjuo en Mediolano, 20.11.2014 Inter aprilo 2015 kaj junio 2016 estis ŝi en Vieno vica kabineta estro de la ministro pri eksteraj aferoj, Sebastian Kurz. Ekde julio 2016 Berka estis provizora kaj plenrajtigita ambasadoro en Labako."Nova avstrijska veleposlanica v Sloveniji" - ĉe: orf.at, 1.8.2016 De 2020 ŝi gvidis en la viena ministerio pri eksteraj aferoj la sekcion de manaĝerado estante respondeca por la personaro, la buĝeto, la nemoveblaĵoj, la konstruadaj aferoj kaj la informadika tekniko de la ministerio en Vieno mem kiel ankaŭ de ĉiuj diplomatiaj kaj kelkaj kulturaj reprezentadejoj en la tuta mondo."Geschäftseinteilung" - ĉe: bmeia.gv.at Tio ĉi posteno komence de aŭgusto 2025 estis je nova disponigo.Fabian Schmid, Thomas Mayer: "Personalchefin im Außenamt verliert nach Skandal um EU-Botschafter ihren Job" - ĉe: Der Standard, 8.8.2025

En aprilo 2024 estis fiksita ŝia estonta ambasadoreco en Tokio."Außenministerium: Beschluss des Ministerrates über die Besetzung von Leitungsfunktionen im Ausland" - ĉe: ots.at, 24.4.2024

 Honoroj 

 2020: Großes Goldenes Ehrenzeichen des Landes Kärnten (fare de Karintio)"Großes Goldenes Ehrenzeichen des Landes Kärnten für Botschafterin Sigrid Berka"  - ĉe: ktn.gv.at

 Skribaĵoj (elekto) 

Kriegsveteranen in der Gesellschaft: ein Vergleich zwischen Rußland und Österreich, Innsbruck 1993 (magistriĝa faklaboraĵo komparinta la ensocian staton de veteranoj de la Dua Mondmilito en Ruslando/eksa Sovetio kaj Aŭstrujo)
"Molbi na avstrijski oficeri do knjaz Aleksandăr I Batenberg za postăpvane na služba v Bălgarskata armija". - Ĉe: V. Lečev, S. Berka: Voennoistoričeski Zbornik, Sofio 1996 [pri la peto de aŭstraj oficiroj al knjazo Aleksandro la 1-a rajti soldati en la armeo de Bulgarujo] 
 (eldonistece)  Feministkata filosofija: perspektivi i debati = Die feministische Philosophie: Ideen und Debatten, Österreichisches Ost- und Südosteuropa-Institut, Sofio 2000 [pri filozofio feminisma]

 Notoj 

Kategorio:Aŭstraj ambasadoroj
Kategorio:Virinoj
Kategorio:Saalfelden
Kategorio:Slavistoj
Kategorio:Naskiĝintoj en 1969